# Gemma Pasqual i Escrivà

Gemma Pasqual i Escrivà (Almoines, la Safor, 1967) és una escriptora valenciana que s'identifica com a catalana.
Després d'un període com a analista de sistemes, va començar la seva trajectòria literària el 1998. Ha escrit principalment novel·les juvenils o infantils des d'un enfocament pedagògic, entre elles, són destacables Marina, L'últim vaixell i Et recorde, Amanda. Ha guanyat diversos premis, entre els quals el premi Barcanova de literatura juvenil el 2007 i el premi Samaruc el 2015.
Gemma Pasqual ha col·laborat en diferents revistes especialitzades en literatura, com ara la revista CLIJ-Cuadernos de Literatura Infantil i Juvenil, la revista Marxa Popular Fallera, la revista Literatures, la revista Caràcters i ha format part del consell de redacció de L'escletxa. A més, és vocal de la Junta de Govern de la Institució de les Lletres Catalanes, vocal del Consell Assessor de la Institució de les Lletres Catalanes, membre del PEN català i patrona de la Fundació Reeixida. Cal destacar la seva faceta de conferenciant en diversos centres culturals, amb col·loquis sobre diferents personatges del món de la cultura, com, per exemple, Maria Mercè Marçal, Joan Fuster o Pau Casals. D'altra banda, l'autora té una llarga trajectòria en animació lectora en instituts i escoles de tot el país. A més, no només ha treballat amb alumnes sinó també amb mestres, com, per exemple, el curs de formació del professorat que va impartir al Museu de Belles Arts de València Sant Pius V, amb el títol «Desenvolupament de la creativitat plàstica a través de l'escriptura de textos».
Va ser vocal (2007-2013) i vicepresidenta (2013-2021) pel País Valencià de l'Associació d'Escriptors en Llengua Catalana, i des del 2015 és vicepresidenta d'Acció Cultural del País Valencià.

## Activisme polític

Com altres autors valencians, Gemma Pasqual ha participat en política. En 2018 va participar en un acte organitzat per la coalició Compromís a Almoines. En octubre d'eixe mateix any va comandar l'acte polític del 59é Aplec del Puig a la Muntanyeta de la Patà, organitzat per ERPV.

## Obres

* Barça ou barzakh! Ed. Bromera/Espurna ISBN 9788498248838
* Una setmana tirant de rock ALFAGUARA/Voramar - 1998 ISBN 978-84-8194-195-1 ISBN 84-8194-195-6
* Marina ALFAGUARA/Voramar - 2001 ISBN 978-84-8194-515-7 ISBN 84-8194-515-3
* Et recorde, Amanda ALFAGUARA/Voramar - 2002 ISBN 978-84-8194-679-6 ISBN 84-8194-679-6
* Gènova, "città chius@" ALFAGUARA/Voramar - 2003 ISBN 978-84-8194-877-6 ISBN 84-8194-877-2
* L'últim vaixell ALFAGUARA/Voramar - 2004 ISBN 978-84-8194-927-8 ISBN 84-8194-927-2
* La màgia del temps ALFAGUARA/Voramar - 2005 ISBN 978-84-8194-002-2 ISBN 84-8194-002-X
* Quan deixàvem de ser infants. Vicent Andrés Estellés des del fons de la memòria Ed. Barcanova - 2005 ISBN 978-84-489-1796-8 ISBN 84-489-1796-0
* La fàbrica ALFAGUARA/Voramar - 2006 ISBN 978-84-9807-004-0 ISBN 84-9807-004-X
* Les aventures de Roger lo Pelat Ed. Barcanova - 2006 ISBN 978-84-489-1967-2 ISBN 84-489-1967-X
* Anatomia d'un assassinat Ed. Perifèric - 2007 ISBN 978-84-934847-7-4 ISBN 84-934847-7-6
* Llàgrimes sobre Bagdad Ed. Barcanova - 2008 ISBN 978-84-489-2363-1
* La Mosca, assetjament a les aules Ed. Perifèric - 2008 ISBN 978-84-935498-7-9
* Xènia, tens un whatsapp Ed. Barcanova — 2014 ISBN 978-84-489-3082-0
* Xènia, #keepcalm i fes un tuit - 2015 ISBN 978-84-489-3601-3
* Xènia, estimar no fa mal Ed. Barcanova - 2016
* Torturades. Comanegra - 2023 ISBN 978-84-19590-15-2
* La puta i la santa. Comanegra - 2024 ISBN 978-84-10161-11-5

## Premis

Ha estat guardonada amb diversos premis, els més destacables són:
* Premi Mallorca de Narrativa Juvenil 2008 per l'obra La Relativitat d'anomenar-se Albert.
* Premi Barcanova 2007 de Literatura Juvenil per l'obra Llàgrimes sobre Bagdad.
* Premi Benvingut Oliver 2007 de Literatura Juvenil per l'obra La Mosca, assetjament a les aules.
* Premi Samaruc 2005 de Literatura Juvenil per l'obra L'últim vaixell.
* Premi de les Lletres 6a edició, dins els Premis Club a la Nostra Marxa 2003.
* Premi Jaume I de Crevillent, per la seua tasca cap al desenvolupament de la literatura juvenil al nostre país (2003).
* Premi Samaruc 2003 de Literatura Juvenil per l'obra Et recorde, Amanda.
* Premi Samaruc 2002 de Literatura Juvenil per l'obra Marina.

## Referències

* ↑ «A propòsit de l'Assemblea Nacional Catalana. Sense València no hi ha independència!». Blog de Gemma Pasqual i Escrivà a Vilaweb. 9 de març de 2012 [Consulta: 26 gener 2022]
* ↑ Carrasco, Bel. «Gemma Pasqual: 'Procure ficar-me en les sabates dels xics i xiques'». El Mundo, 27-02-2016. [Consulta: 30 abril 2018].
* ↑ «La escritora valenciana Gemma Pasqual gana el Premio Barcanova de Literatura Juvenil». La Vanguardia, 12-12-2007. [Consulta: 30 abril 2018].
* ↑ «Gemma Pasqual guanya el premi Samaruc al millor llibre de literatura infantil». Diari La Veu, 07-06-2015. [Consulta: 30 abril 2018].
* ↑ «Gemma Pasqual i Escrivà». AELC. [Consulta: 30 abril 2018].
* ↑ «Isabel Morant i Gemma Pasqual reivindiquen el paper de les dones en tots els àmbits socials». Compromís Almoines. 12 de maig de 2018.
* ↑ «Esquerra demana a l'Aplec del Puig "gestionar un país i no una autonomia"», Diari la Veu, 28 octubre de 2018.
* ↑ «Barça ou barzakh!». [Consulta: 24 juny 2013].
* ↑ «Gemma Pasqual: “Soc de les poques escriptores que em puc permetre viure d’escriure”». Cultura21, 26-01-2024. [Consulta: 28 gener 2024].
* ↑ Gil Günther, Mercè «La puta i la santa». Núvol: el digital de cultura, 23-09-2024.
* ↑ «L'escriptora valenciana Gemma Pasqual guanya el Premi Mallorca de narrativa juvenil amb 'E = mc2'». [Consulta: 24 juny 2013].

## Enllaços externs

* Blog de Gemma Pasqual
* Web oficial de Gemma Pasqual Arxivat 2014-02-01 a Wayback Machine.
* «Gemma Pasqual i Escrivà». Associació d'Escriptors en Llengua Catalana.
* Article «Una qüestió de noms», de Gemma Pasqual. Publicat en Directa, 14 de novembre de 2018.